Document ID: 32011R0214

KOMISIJOS REGLAMENTAS (ES) Nr. 214/2011
2011 m. kovo 3 d.
kuriuo iš dalies keičiami Europos Parlamento ir Tarybos reglamento (EB) Nr. 689/2008 dėl pavojingų cheminių medžiagų eksporto ir importo I ir V priedai
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. birželio 17 d. Europos Parlamento ir Tarybos reglamentą (EB) Nr. 689/2008 dėl pavojingų cheminių medžiagų eksporto ir importo (1), ypač į jo 22 straipsnio 4 dalį,
kadangi:
(1)
Reglamentu (EB) Nr. 689/2008 įgyvendinama 1998 m. rugsėjo 11 d. pasirašyta ir Tarybos sprendimu 2003/106/EB (2) Bendrijos vardu patvirtinta Roterdamo konvencija dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje.
(2)
Reglamento (EB) Nr. 689/2008 I priedas turėtų būti iš dalies pakeistas siekiant atsižvelgti į reguliavimo priemones, taikomas tam tikroms cheminėms medžiagoms pagal 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (3), 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (4) ir 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (5).
(3)
Reglamento (EB) Nr. 689/2008 V priedas turėtų būti iš dalies pakeistas siekiant atsižvelgti į sprendimus, priimtus dėl tam tikrų cheminių medžiagų pagal Stokholmo konvenciją dėl patvariųjų organinių (toliau - Stokholmo konvencija), pasirašytą 2001 m. gegužės 22 d. ir Bendrijos vardu patvirtintą Tarybos sprendimu 2006/507/EB (6), ir su jais susijusias reguliavimo priemones, kurių imtasi tų cheminių medžiagų atžvilgiu pagal 2004 m. balandžio 29 d. Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų ir iš dalies keičiantį Direktyvą 79/117/EEB (7). V priedas taip pat turėtų būti iš dalies pakeistas siekiant atsižvelgti į reguliavimo priemones, kuriomis uždraudžiamas tam tikrų cheminių medžiagų, kurios nėra patvarieji organiniai teršalai, eksportas.
(4)
Cheminės medžiagos difenilaminas, triazoksidas ir triflumuronas nebuvo įtrauktos kaip veikliosios medžiagos į Direktyvos 91/414/EEB I priedą, taigi tas veikliąsias medžiagas draudžiama naudoti kaip pesticidus ir todėl jos turėtų būti įtrauktos į Reglamento (EB) Nr. 689/2008 I priedo 1 ir 2 dalyse pateiktus cheminių medžiagų sąrašus. Kadangi pateikta naujų paraiškų ir reikės priimti naujus sprendimus dėl cheminių medžiagų įrašymo į Direktyvos 91/414/EEB I priedą, šių medžiagų nereikėtų įtraukti į Reglamento (EB) Nr. 689/2008 I priedo 2 dalies cheminių medžiagų sąrašą tol, kol nebus priimta naujų sprendimų dėl šių cheminių medžiagų statuso.
(5)
Cheminės medžiagos bifentrinas ir metamas nebuvo įtrauktos kaip veikliosios medžiagos į Direktyvos 91/414/EEB I priedą; šios medžiagos buvo nustatytos bei pateiktos vertinti pagal Direktyvą 98/8/EB. Todėl bifentriną ir metamą griežtai ribojama naudoti kaip pesticidus, nes abiejų cheminių medžiagų naudojimas yra beveik uždraustas nepaisant to, kad nepaisant valstybės narės gali jas toliau leisti naudoti tol, kol bus priimtas sprendimas pagal Direktyvą 98/8/EB. Todėl bifentriną ir metamą reikėtų įtraukti į Reglamento (EB) Nr. 689/2008 I priedo 1 ir 2 dalių cheminių medžiagų sąrašus. Kadangi pateikta naujų paraiškų ir reikės priimti naujus sprendimus dėl cheminių medžiagų įrašymo į Direktyvos 91/414/EEB I priedą, šių medžiagų nereikėtų įtraukti į Reglamento (EB) Nr. 689/2008 I priedo 2 dalies cheminių medžiagų sąrašą tol, kol nebus priimta naujų sprendimų dėl šių cheminių medžiagų statuso.
(6)
Cheminė medžiaga karbosulfanas nebuvo neįtraukta kaip veiklioji medžiaga į Direktyvos 91/414/EEB I priedą, taigi karbosulfaną draudžiama naudoti kaip pesticidą ir todėl jis turėtų būti įtrauktas į Reglamento (EB) Nr. 689/2008 I priedo 1 ir 2 dalyse pateiktus cheminių medžiagų sąrašus. Tos karbosulfano įrašymas į I priedo 2 dalį sustabdytas, kadangi pagal 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (8), 13 straipsnį pateikta nauja paraiška dėl įtraukimo pagal Direktyvą 91/414/EEB. Pareiškėjai šią naują paraišką atsiėmė, todėl nebeliko priežasties, dėl kurios buvo sustabdytas tos cheminės medžiagos įrašymas į I priedo 2 dalį. Todėl cheminė medžiaga karbosulfanas turėtų būti įrašyta į Reglamento (EB) Nr. 689/2008 I priedo 2 dalyje pateiktą cheminių medžiagų sąrašą.
(7)
Cheminė medžiaga trifluralinas nebuvo neįtraukta kaip veikliosioji medžiaga į Direktyvos 91/414/EEB I priedą, taigi trifluraliną draudžiama naudoti kaip pesticidą ir todėl jis turėtų būti įtrauktas į Reglamento (EB) Nr. 689/2008 I priedo 1 ir 2 dalyse pateiktus cheminių medžiagų sąrašus. Trifluralino įrašymas į I priedo 2 dalį buvo sustabdytas, kadangi pagal Reglamento (EB) Nr. 33/2008 13 straipsnį pateikta nauja paraiška dėl įtraukimo pagal Direktyvą 91/414/EEB. Išnagrinėjus paraišką vėl nuspręsta neįtraukti cheminės medžiagos trifluralino kaip veikliosios medžiagos į Direktyvos 91/414/EEB I priedą, taigi trifluraliną ir toliau draudžiama naudoti kaip pesticidą, ir nebeliko priežasties, dėl kurios buvo sustabdytas jos įrašymas į I priedo 2 dalies sąrašą. Todėl cheminė medžiaga trifluralinas turėtų būti įrašyta į Reglamento (EB) Nr. 689/2008 I priedo 2 dalyje pateiktą cheminių medžiagų sąrašą.
(8)
Cheminė medžiaga chlortaldimetilas nebuvo įtraukta kaip veiklioji medžiaga į Direktyvos 91/414/EEB I priedą, taigi chlortaldimetilą draudžiama naudoti kaip pesticidą ir todėl jis turėtų būti įrašytas į Reglamento (EB) Nr. 689/2008 I priedo 1 ir 2 dalyse pateiktus cheminių medžiagų sąrašus.
(9)
Cheminės medžiagos chlordekonas, heksabrombifenilas, heksachlorcikloheksanai, lindanas ir pentabromdifenilo eteris bus įrašytos į Reglamento (EB) Nr. 689/2008 V priedo 1 dalyje pateiktą draudžiamų eksportuoti cheminių medžiagų sąrašą. Todėl šių medžiagų įrašai to reglamento I priedo 1 ir 2 dalyse yra nebereikalingi ir turėtų būti išbraukti.
(10)
Cheminės medžiagos heksabrombifenilas, heksachlorcikloheksanas (HCH) ir lindanas jau įrašytos į Reglamento (EB) Nr. 689/2008 I priedo 3 dalį. Todėl jų įrašymas į to reglamento V priedo 1 dalį turi būti atspindėtas ir I priedo 3 dalyje.
(11)
2010 m. rugpjūčio 24 d. Komisijos reglamentu (ES) Nr. 757/2010, kuriuo iš dalies keičiami Europos Parlamento ir Tarybos reglamento (EB) Nr. 850/2004 dėl patvariųjų organinių teršalų I ir III priedai (9), įgyvendinami pagal Stokholmo konvenciją priimti sprendimai įrašyti chlordekoną, pentachlorbenzeną, heksabrombifenilą, heksachlorcikloheksanus, lindaną, tetrabromdifenilo eterį, pentabromdifenilo eterį, heksabromdifenilo eterį ir heptabromdifenilo eterį į Stokholmo konvencijos A priedo 1 dalį, nes šiuo reglamentu tos cheminės medžiagos įrašomos į Reglamento (EB) Nr. 850/2004 I priedo A dalį. Todėl šias veikliąsias medžiagas reikėtų įrašyti į Reglamento (EB) Nr. 689/2008 V priedo 1 dalį.
(12)
2008 m. spalio 22 d. Europos Parlamento ir Tarybos reglamentu (EB) Nr. 1102/2008 dėl metalinio gyvsidabrio ir tam tikrų gyvsidabrio junginių ir mišinių eksporto uždraudimo bei metalinio gyvsidabrio saugaus saugojimo (10) uždraudžiama iš Europos Sąjungos į trečiąsias šalis eksportuoti metalinį gyvsidabrį, tam tikrus gyvsidabrio junginius ir mišinius. Todėl šias chemines medžiagas reikėtų įrašyti Reglamento (EB) Nr. 689/2008 V priedo 2 dalyje esantį cheminių medžiagų sąrašą. Be to, gyvsidabrio junginių įrašas I priedo 1 dalyje turėtų būti pakeistas siekiant atsižvelgti į tam tikrų gyvsidabrio junginių eksporto draudimą ir į dabartinį gyvsidabrio junginių statusą pagal Direktyvą 98/8/EB.
(13)
Todėl Reglamento (EB) Nr. 689/2008 I ir V priedai turėtų būti atitinkamai iš dalies pakeisti.
(14)
Siekiant valstybėms narėms ir pramonės įmonėms suteikti pakankamai laiko imtis šiam reglamentui įgyvendinti reikalingų priemonių, šio reglamento taikymą reikėtų atidėti.
(15)
Šiame reglamente numatytos priemonės atitinka Reglamento (EB) Nr. 1907/2006 133 straipsniu įsteigto Komiteto nuomonę.
PRIĖMĖ ŠI REGLAMENTĄ:
1 straipsnis
Reglamentas (EB) Nr. 689/2008 iš dalies keičiamas taip:
1)
I priedas iš dalies keičiamas pagal šio reglamento I priedą.
2)
V priedas iš dalies keičiamas pagal šio reglamento II priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2011 m. gegužės 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. kovo 3 d.

Labels: 20
3
1
6